open-index/open-wikipedia-markdown huggingface dataset:
משלחת מס' 34 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל בזמן פעילות המשלחת
**משלחת מס' 34** (באנגלית: **Expedition 34**) הייתה משלחת לתחנת החלל הבין-לאומית שפעלה מ-18 בנובמבר 2012 ועד ל-15 במרץ 2013. מפקד המשלחת היה קווין פורד מארצות הברית. משך פעילות המשלחת היה 117 ימים.

## הרכב המשלחת

## פעילות המשלחת
פעילות המשלחת החלה ב-18 בנובמבר 2012 עם עזיבת חללית סויוז TMA-05M בה הייתה מפקדת המשלחת מס' 33 סוניטה ויליאמס וחלק מצוותה. בשלב ראשון המשלחת כללה 3 אנשים שהיו חלק של משלחמת מס' 33.

במהלך פעילות המשלחת למודול "זבזדה" של תחנת החלל הייתה מחוברת חללית מטען פרוגרס M-17M. החללית התנתקה מתחנת החלל מרץ 2013 לאחר סיום פעילות המשלחת.

ב-21 בדצמבר לתחנת החלל הגיע חללית סויוז TMA-07M עם 3 חברי המשלחת החדשים. היא התחברה למודול "פואיסק".

ב-23 בדצמבר בעזרת מדחפי חללית מטען "פרוגרס M-17M" בוצע עדכון גובה מסלול של תחנת החלל.

ב-17 בינואר 2013 בעזרת מדחפי חללית מטען "פרוגרס M-17M" בוצע עדכון גובה מסלול של תחנת החלל.

ב-9 בפברואר ממודול "פירס" התנתקה חללית אספקה פרוגרס M-16M שהגיע ב-22 באוגוסט 2012. היא נשרפה בכניסה לאטמוספירה. 

ב-12 בפברואר לתחנת החלל התחברה חללית אספקה פרוגרס M-18M שהתחברה למודול "פירס". החללית הביאה כ-2,638 ק"ג אספקה וחלקי חילוף. החללית התנתקה מתחנת החלל יולי 2013.

ב-3 במרץ לתחנת החלל התחברה חללית אספקה דרגון C104 במשימה SpaceX CRS-2 שהתחברה למודול "הרמוני" בעזרת זרוע רובוטי קנדארם2. החללית הביאה כ-677 ק"ג אספקה וחלקי חילוף. החללית התנתקה מתחנת החלל ב-26 במרץ כאשר על סיפונה מטען של 1370 ק"ג. באותו יום החללית נחתה בהצלחה.

ב-15 במרץ פורד, נוביצקי וטארלקין נכנסו לחללית סויוז TMA-06M וחזרו לכדור הארץ. אחריות על תחנת החלל עברה למשלחת מס' 35.

חברי המשלחת ביצעו מספר רב של ניסויים מדעים בתחומים שונים.

## קישורים חיצוניים
* 

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 34 בתחנת החלל הבין-לאומית
* תיאור פעילות חללית אספקה SpaceX CRS-2
* תיאור פעילות של הצוות הרוסי בתחנת החלל
* תאיור פעילות חללית אספקה פרוגרס M-16M
* תאיור פעילות חללית אספקה פרוגרס M-17M
* תאיור פעילות חללית אספקה פרוגרס M-18M

קטגוריה:תחנת החלל הבין-לאומית
ג'רלד סטאנו

**ג'רלד יוג'ין סטאנו** (אנגלית: **Gerald Eugene Stano**; 12 בספטמבר 1951 - 23 במרץ 1998) היה רוצח סדרתי אמריקאי. סטאנו רצח לפחות 23 נשים ונערות צעירות, הודה ב-41 מקרי רצח, והמשטרה אומרת שמספר קורבנותיו עשוי להיות קרוב יותר ל-88.

## שנותיו הראשונות
סטאנו נולד בשם פול זיינינג'ר בעיר סקנקטדי שבמדינת ניו יורק. הוא היה הילד החמישי של אימו, והשלישי שהיא שלחה לאימוץ. אמו הביולוגית הזניחה אותו עד כדי כך שכאשר מסרה אותו לאימוץ בגיל חצי שנה, רופאי המחוז הכריזו כי לא ניתן לאמץ אותו. לדבריהם, זיינינג'ר מתפקד ב"רמה חייתית", ואף אוכל את הצואה שלו כדי לשרוד. אחות בשם נורמה סטאנו אימצה בסופו של דבר את זיינינגר, ושינתה את שם משפחתו באופן חוקי לסטאנו.

אף על פי שהוריו המאמצים תוארו כאוהבים, סטאנו המשיך לסבול מבעיות התנהגותיות, ואף היה מרטיב במיטה עד גיל 10.

בבית הספר, הוא קיבל ציונים נמוכים בכל המקצועות מלבד מוזיקה שבה הצטיין. הוא החל לשקר באופן שיטתי, ופעם נתפס כשהוא גונב כסף מהארנק של אביו כדי לשלם לחברי צוות האתלטיקה כדי לסיים אחריו, כדי שלא יראו בו כישלון מוחלט.

בצעירותו, סבל סטאנו לעיתים קרובות מבריונות. בגיל 14 הוא נעצר בגין יידוי אבנים לעבר מכוניות מגשר כביש מהיר. את לימודיו בבית הספר התיכון, לא סיים סטאנו עד גיל 21.

לאחר סיום התיכון, הוא נרשם לבית ספר למחשבים, סיים את לימודיו והחל לעבוד בבית חולים מקומי. זמן קצר לאחר מכן, הוא פוטר בגלל גניבה מעמיתיו לעבודה.

לאחר שעבר עם הוריו לאורמונד ביץ' שבפלורידה, הוא פוטר מעבודות זו אחר זו, בעיקר בגלל גניבות או איחורים. פעם אחת, הכניס סטאנו להריון נערה בעלת צרכים מיוחדים, והוריו שילמו עבור ההפלה.

## הרציחות
סטאנו טען שהוא החל לבצע רציחות כבר בתחילת שנות ה-70, כשהיה בשנות העשרים לחייו. עם זאת, הוא גם טען שהחל לרצוח בסוף שנות ה-60, כשהוא היה בגיל 18. אומנם מספר נערות נעלמו באזור מגוריו של סטאנו באותה תקופה, אך לא נמצאו ראיות מספיקות כאשר טענות אלה נחקרו בהקשרו, כמעט עשרים שנה מאוחר יותר, וסטאנו מעולם לא הואשם באף אחת מההעלמויות האלה.

### הקורבנות
* גופותיהן של ג'נין מארי ליגוטינו בת ה-19, ואן יוג'ניה ארקנו בת ה-17, התגלו דקורות במגרש ריק בגיינסוויל, פלורידה, ב-21 במרץ 1973.
* גופתה של ברברה אן באוור בת ה-16, נמצאה ב-6 בספטמבר 1973 במחוז ברדפורד, פלורידה. על פי הממצאים שעלו בחקירה, היא נחנקה למוות.
* קאתי לי שרף בת ה-17, הייתה טרמפיסטית מפורט אורנג' שגופתה נמצאה ב-19 בינואר 1974 על ידי ציידים בשמורת טבע לאומית בפלורידה. היא נדקרה ונחנקה למוות בין דצמבר 1973 לינואר 1974.
* ב-24 בנובמבר 1974, נמצאה גופתה של אישה לא מזוהה. ב-1982, הודה סטאנו ברציחתה.
* ב-2 בינואר 1975, נמצאה גופתה של ננסי ג'יין הרד, אותה סטאנו חנק למוות.
* גופתה של דיאנה לין ואלק בת 18, נמצאה ב-19 במאי 1975. סטאנו ירה בה למוות.
בין קרובנותיו הנוספים של סטאנו היו רמונה שריל ניל בת ה-18, פיבי ווינסטון בת ה-23, כריסטין גודסון בת ה-16, ואחרות.

## הוצאה להורג
סטאנו הורשע בתשעה רציחות וקיבל שמונה מאסרי עולם ועונש מוות אחד. הוא הוצא להורג באמצעות כיסא חשמלי ב-23 במרץ 1998, בבית הסוהר פלורידה. בהצהרתו האחרונה אמר סטאנו "אני חף מפשע, אני מפחד. איימו עלי והוחזקתי חודש אחרי חודש ללא ייצוג משפטי אמיתי. הודיתי בפשעים שלא ביצעתי".

## ראו גם
* טד בנדי
* ג'פרי דאהמר
* צ'סטר טרנר

## קישורים חיצוניים

## הערות שוליים

קטגוריה:רוצחים סדרתיים אמריקאים
קטגוריה:אמריקאים שנולדו ב-1951
קטגוריה:אמריקאים שנפטרו ב-1998
קווין פורד

**קווין פורד** (באנגלית: **Kevin Anthony Ford**; נולד ב-7 ביולי 1960, פורטלנד אינדיאנה) הוא היה אסטרונאוט בתוכנית מעבורות החלל של נאס"א. הוא היה מפקד משלחת מס' 34 לתחנת החלל הבין-לאומית.

## ביוגרפיה
קווין פורד נולד בפורטלנד, אינדיאנה. לאחר לימודי בית ספר הוא התחיל ללמוד באוניברסיטת נוטרדאם ובשנת 1982 קיבל ממנה תואר ראשון בהנדסת אווירונאוטיקה. בהמשך הוא קיבל תואר שני ביחסים בינלאומיים מאוניברסיטת טרוי בשנת 1989, תואר שני בהנדסת אווירונאוטיקה מאוניברסיטת פלורידה בשנת 1994 ותואר שלישי במדעי החלל ממכון לטכנולוגיה של חיל האוויר בשנת 1997.

בשנת 1982 פורד התגייס לחיל האוויר של ארצות הברית ובשנת 1984 סיים קורס טיס. הוא היה טייס "מקדונל דאגלס F-15 איגל" ובין היתר שירת בגרמניה ואיסלנד. בשנת 1990 הוא סיים קורס לטייסי ניסוי בבסיס חיל האוויר אדוארדס.

ניסיון טיס של פורד מסתכם בכ-6,100 שעות.

## שירות בתחום החלל
בשנת 2000 פורד נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

באוגוסט 2009 פורד טס לחלל כטייס משימה ב-STS-128 במעבורת החלל דיסקברי (פרדריק סטרקו היה מפקד צוות). משימה זו נועדה לחדש את האספקה בתחנת החלל הביו-לאומית בעזרת המודול הלוגיסטיקה הרב תכליתי "לאונרדו", להביא מקפיא נוסף לניסויים מדעיים, מסילת כושר חדשה, ומערכת לבקרת בריאות של צוות התחנה. הצוות החליף מכל אמוניה ריק על התחנה ושם במקומו מכל מלא.

באוקטובר 2012 פורד היה מומחה משימה של טיסה סויוז TMA-06M (אולג נוביצקי היה מפקד טיסה). הצוות הצטרף למשלחת מס' 33 לתחנת החלל הבין-לאומית בפיקוד של סוניטה ויליאמס. כאשר המשלחת עזבה את תחנת החלל, פורד היה מפקד משלחת מס' 34 לתחנת החלל הבין-לאומית. הוא חזר לכדור הארץ במרץ 2013.

פורד פרש מנאס"א בשנת 2016.

## לאחר שירות בנאס"א
בשנים 2016/17 פורד היה מלמד במכון למדע וטכנולוגיה בטרונדהיים, נורווגיה.

בשנת 2018 הוא חזר לארצות הברית והיה טייס ב-United airlines. הוא פרש בשנת 2022 ומאז מועסק כיועץ לנאס"א.

## קישורים חיצוניים

* ביוגרפיה
* ביוגרפיה באתר נסא"א

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:אנשי צוות תחנת החלל הבין-לאומית
קטגוריה:אמריקאים מעוטרי אות לגיון ההצטיינות
קטגוריה:בוגרי אוניברסיטת נוטרדאם
קטגוריה:בוגרי אוניברסיטת טרוי
קטגוריה:בוגרי אוניברסיטת פלורידה
קטגוריה:אמריקאים שנולדו ב-1960
בית הכנסת אייזיק אייגרי

**בית הכנסת אייזיק אייגרי** (באנגלית: **Isaac Agree Downtown Synagogue**) הוא בית כנסת במרכז העיר דטרויט, הממוקם בכתובת 1457 Griswold Street בדטרויט, מישיגן, ארצות הברית. בית הכנסת אייזיק אייגרי, שייך לתנועה ליהדות מתחדשת, בדטרויט (ענף ביהדות המודרנית במיוחד בארצות הברית שנקרא יהדות רקונסטרוקציוניסטית).

## היסטוריה
בית הכנסת והאגודה להנצחת אייזי אייגרי הוקמו בשנת 1921 על ידי משפחות אייגרי, קנבסר, קפלן, רוזין וזטקין. בית הכנסת עבר שתי תקופות שבהן לא היה לקהילה מבנה קבע כדי לשכן אותו. הקהילה רכשה את המבנה הנוכחי שהיה המיקום השלישי של בית הכנסת, בפינת הרחובות גריסוולד וקליפורד, מחנות הכלבו לשעבר Fintex. בעבר היו בקהילה מאות חברים, אליהם הצטרפו אנשי עסקים יהודים שביקרו ועבדו בעיר. שש מאות מתפללים השתתפו בתפילות הימים הנוראים בשנת 2007, בהם בית הכנסת היה פתוח לכל.

בשנת 2000 הגיעו לתפילות שבת ושבת בבוקר 25 עד 30 מתפללים. בשנת 2008 התקיימו תפילות שחרית השבת כתפילה שבועית היחידה שבית הכנסת קיים; עד שנת 2014 הפעילות השבועי בבית הכנסת התרחבה וכללה גם תפילות ביום חמישי בבוקר ושישי בערב. הרבה אריאנה סילברמן כיהנה כרבה החל משנת 2016.

החל משנת 2008 משפחות המייסדים והתורמים לבית הכנסת חברו יחד כדי ליצור תוכנית שתסייע להחיות את בית הכנסת ולשפץ את בניינו. קבלן העריך ששיפוץ הבניין יעלה 450,000 דולר כולל הסבת שתי הקומות העליונות שלו לחלל מגורים ומשרדים.

בשנת 2022 צוין יובל מאה שנה לייסוד בית הכנסת אייזיק אייגרי, במסיבה שכונתית ברחוב. במסיבה הוכרז על פריצת דרך בפרויקט להרחבה ושיפוץ בניין בית הכנסת, שהיה במצב גרוע וחסר שטחי משרדים עבור חמשת העובדים במשרה מלאה של בית הכנסת, בסכום של 5 מיליון דולר. הבניין נפתח מחדש באוגוסט 2023. בגמר פרויקט הסבת הבניין, שוכנו בו משרדים של כמה ארגונים יהודיים ללא מטרות רווח מקומיים כגון: JCC, הפדרציה היהודית המקומית, Repair the World, "חזון" ו-Jewish Family Services, בנוסף נפתח מרחב להתכנסות הקהילתית ובית הכנסת שהיה במקום שופץ.

נכון לשנת 2023 בית הכנסת היה האחרון שנחנך (מחדש) בגבולות העיר דטרויט. קהילת בית הכנסת מנתה באוגוסט 2023 כ-425 משפחות.

ב-21 באוקטובר 2023, סמנתה וול , נשיאת בית הכנסת, נדקרה למוות מחוץ לביתה בפארק לאפייט.

## ראו גם
* רקונסטרוקטיבים
* מרדכי קפלן

## קישורים חיצוניים
* 
* 
* 
* 
* 

## הערות שוליים

קטגוריה:דטרויט: מבנים
קטגוריה:ארצות הברית: בתי כנסת
קטגוריה:יהדות רקונסטרוקציוניסטית
קרן גולדמן זקס

**קרן גולדמן זקס** (באנגלית: **Goldman Sachs Foundation**) היא קרן ללא מטרות רווח הרשומה בניו יורק ומהווה חברת בת של חברת השירותים הפיננסיים גולדמן זקס. מטרת הקרן היא קידום רווחת האנושות בעולם, בעיקר בתחומי הבריאות והחינוך. בשנים האחרונות מיזמי הפילנתרופיה העיקריים שלה הם פרויקט "10,000 נשים" ופרויקט "10,000 עסקים קטנים".

הקרן היא אחת הקרנות התאגידיות הגדולות בעולם עם נכסים בשווי מאות מיליוני דולרים.

## היסטוריה
הקרן נוסדה ב-1999, אותה השנה בה חברת גולדמן זקס הפכה לחברה ציבורית, עם בסיס נכסים ראשוני של 200 מיליון דולר.

הקרן הפכה לפעילה במיוחד לאחר המשבר הכלכלי העולמי ב-2008. בין השנים 2008 ו-2013 היא תרמה כ-1.6 מיליארד דולר.

הנשיאה הראשונה שלה, עד ינואר 2010, הייתה סטפני בל-רוז, שהגיעה מקרן אנדרו ו. מלון. ב-2010 היא הוחלפה על ידי דינה פאוול, שנשארה בתפקיד עד ינואר 2017, ולאחר מכן הפכה לסגנית יועץ הביטחון הלאומי של ארצות הברית. מאז נושא בתפקיד יושב הראש ג'ון רוג'רס, יחד איתו מכהנת כנשיאת הקרן אסאהי פומפיי.

## יוזמות הקרן
חלק מיוזמות הקרן כוללות תמיכה ופיתוח יזמים ברחבי העולם, ביניהם מיזמי "10,000 נשים" ו-"10,000 עסקים קטנים".
* **10,000 נשים** מספקת השכלה עסקית, גישה להון ומנטורינג לנשים יזמיות במדינות מתפתחות. תחת פאוול, גולדמן זקס שיתפה פעולה עם המימון הבינלאומי וחברת השקעות פרטיות מעבר לים כדי לגייס 600 מיליון דולר, על מנת לספק גישה להון עבור יותר מ-100,000 נשים ברחבי העולם.
* **10,000 עסקים קטנים**, בשיתוף עם לויד בלנקפיין, וורן באפט, מייקל בלומברג ומייקל פורטר מהרווארד ביזנס סקול, תומכים בצמיחה והתרחבות של עסקים קטנים בארצות הברית ובבריטניה.

ב-2001 הקימה הקרן את קבוצת ההשקעות העירוניות. קבוצה זו משקיעה בפרויקטים המקדמים פיתוח והתחדשות כלכלית בקהילות עירוניות מוחלשות.

בספטמבר 2006, הפרלמנט של בנגלדש אשרר את הצ'רטר של האוניברסיטה האסיאתית לנשים. הצ'רטר העניק לאוניברסיטה אוטונומיה מוסדית, חופש אקדמי, ושילב אותה בעיקרון אי-האפליה. ב-2005 ו-2006, קרן גולדמן זקס וקרן ביל ומלינדה גייטס סיפקו מימון התחלתי שאיפשר לאוניברסיטה להתפתח ולגדול.

ב-2006, התקיימה פסגת הרווארד למנהיגים צעירים בסין, בתמיכת קרן גולדמן זקס וחברת התעופה אמריקן איירליינס. בפסגה גייסה הקרן 37 סטודנטים מהרווארד ליצור וללמד תוכנית לימודים בבתי ספר בשנחאי. התוכנית זכתה לסיקור תקשורתי נרחב ברחבי סין.

גולדמן זקס זכתה לסיקור תקשורתי חיובי על ניהול עסקים ויישום מדיניות פנימית במאמציה למנוע שינוי אקלים גלובלי. על פי אתר החברה, קרן גולדמן זקס תרמה 114 מיליון דולר במענקים מאז 1999, עם המטרה לקדם השכלה לבני נוער ברחבי העולם.

## הערות שוליים

קטגוריה:עמותות
קטגוריה:ארצות הברית: ארגונים
סם קילי

**סמואל קילי** (באנגלית: **Samuel Keeley;** נולד ב-29 בנובמבר 1990) הוא שחקן אירי.

## ביוגרפיה
קילי נולד ב-29 בנובמבר 1990 בעיירה טולמור (אנ') במחוז אופאלי, אירלנד. בשנותיו הראשונות היה לו עניין בהקמת קריירה מוזיקלית. בזמן שלמד בבית הספר תיכון Coláiste Choilm.

בשנות ה-20 המוקדמות לחייו, הוא חילק את זמנו בין טולמור לדבלין.  בשנת 2016, הוא עזב את דבלין כדי להתגורר לסירוגין באיסלנד.

## קריירה
קריירת המשחק של קילי החלה ב-2009, כשהפרויקט הראשון שלו הגיע זמן קצר, לאחר שלמד בשנתו הראשונה בבית הספר לדרמה. מאז קילי שיתף פעולה עם מספר רב של תסריטאים, שחקנים ובמאים, וביסס את עצמו היטב בתעשיית הקולנוע והטלוויזיה.

בשנת 2022 זכה קילי בפרס האקדמיה האירית לקולנוע ולטלוויזיה בקטגוריית השחקן הטוב ביותר, על תפקידו החוזר בתור אריק ויקינג קינסלה, בסדרה עטורת הפרסים, "בן ממשיך" (אנ').

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אירים
קטגוריה:אירים שנולדו ב-1990
NuSTAR

**NuSTAR** (ראשי תיבות באנגלית של Nuclear Spectroscopic Telescope Array - **מערך טלסקופ ספקטרוסקופי גרעיני** ידוע גם כ-Explorer 93 ו-SMEX-11) הוא טלסקופ החלל ששוגר על ידי נאס"א בשנת 2012 ונכון לנובמבר 2023 ממשיך בפעילות. הוא רגיש בתחום keV 3-79.

## משימה
הפרויקט הוגש לנאס"א בשנת 2003 כהצעה לפרויקט במסגרת Small Explorer שהוא חלק של תוכנית אקספלורר. בנובמבר 2003 הפרויקט אושר אך מחוסר תקציב פעילות הופסקה בסוף 2006. בספטמבר 2007 הפעילות חודשה עם יעד לשיגור בשנת 2011.

בראש הפרויקט הועמד צוות של המכון הטכנולוגי של קליפורניה תוך שיתוף פעולה עם גופים נוספים לרבות סוכנות החלל האיטלקית. חברת Orbital Sciences Corporation נבחרה כקבלן ראשי של הפרויקט. הציוד האופטי נבנה במרכז טיסות החלל גודרד.

השיגור בוצע ב-21 במרץ 2012 מאתר ניסויים רייגן בעזרה משגר מדגם פגאסוס.

משקל הלוויין הוא כ-350 ק"ג והוא מצויד בפאנל סולארי שמספק 750 ו"ט. הלוויין תוכנן לעבודה של שנתיים, אך פעיל גם כיום, לאחר כ-11 שנים.

המטרה העיקרית היא חקר חורים שחורים. רגישות מכשיריו גדולה פי-100 גדולה מאלו שהותקנו בטלסקופ החלל צ'נדרה והם פועלים בתחום רחב יותר.

בשנת 2013 הלוויין ביחד עם טלסקופ החלל ניוטון ביצעו מדידות של חור שחור על-מסיבי בגלקסיה NGC 1365. בהמשך בוצע מיפוי של קסיופאה A.

בשנת 2017 חוקרים מאנגליה הובילו מחקר של הנתונים שהתקבלו והודיעו על גילוי חור שחור על-מסיבי חדש.

בשנת 2017 פורסם מאמר על חקר גרעין גלקטי פעיל שבוצע על בסיס נתונים שהתקבלו.

## קישורים חיצוניים

* 
* דיווח לעיתונות
* דף משימה באתר קלטק
* דף משימה באתר קלטק

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים אמריקאיים
משעל בן חמד אאל ת'אני

**משעל בן חמד אאל ת'אני** (בערבית: **مشعل بن حمد آل ثاني**) הוא פוליטיקאי קטרי, שגריר קטר בארצות הברית.

## ביוגרפיה
משעל בעל תואר שני ביחסים בינלאומיים מאמריקן יוניברסיטי בוושינגטון די. סי..

## קריירה דיפלומטית
משעל החל את הקריירה הדיפלומטית שלו במאי 1997 במחלקה לעניינים אירופיים ואמריקאיים במשרד החוץ של קטר שם עבד עד אוגוסט 1998. לאחר שירותו במשרד החוץ הצטרף לנציגות קטרית לאו"ם בניו יורק, שם עבד עד ספטמבר 2000. מאוקטובר 2000 עד אוקטובר 2004 שירת כחבר בנציגות הדיפלומטית של קטר בוושינגטון ובנובמבר 2004 הפך לחבר בנציגות הדיפלומטית של קטר בבירת בלגיה, שם שימש כאיש הקשר הקטרי עם נאט"ו. לאחר שירותו כשגריר קטר בבריסל, מאוקטובר 2007 עד יולי 2011, שימש כנציג קטר באו"ם עד אוקטובר 2013. בין 2013–2016 היה שגריר קטר בצרפת. מאז 2016 משמש כשגריר קטר בארצות הברית.

משעל נשוי ואב לשלושה ילדים.

## קישורים חיצוניים
* 

## הערות שוליים

קטגוריה:בוגרי אמריקן יוניברסיטי
קטגוריה:שגרירים בארצות הברית
קטגוריה:יחסי ארצות הברית – קטר
קטגוריה:קטרים שנולדו במאה ה-20
קרל נסיב

**קרל פול נסיב** (באנגלית: **Carl Paul Nassib**; נולד ב-12 באפריל 1993) הוא שחקן פוטבול אמריקאי מקצועי לשעבר, ששיחק בתפקיד ליינבקר חיצוני בליגת הפוטבול המקצוענית האמריקאית (NFL) במשך 7 עונות.

נסיב היה לשחקן ה-NFL הפעיל הראשון שיצא מהארון כהומו.

## ביוגרפיה
נסיב נולד וגדל בווסט צ'סטר, פנסילבניה, למשפחה של שחקני פוטבול מצטיינים. אביו, גילברט נסיב, שיחק פוטבול באוניברסיטת דלאוור ואחיו הבכור, ראיין נסיב , שיחק פוטבול באוניברסיטת סירקיוז בתפקיד קוורטרבק ו-4 שנים ב-NFL (2013–2017). נוסף להיותו שחקן פוטבול הוא שיחק בצעירותו כדורסל והשתתף בתחרויות אתלטיקה.

### קריירת פוטבול
בשנים 2011–2015 בהן למד בקולג' שיחק בקבוצת הפוטבול של אוניברסיטת המדינה של פנסילבניה (פן סטייט).

בשנת 2016 קבוצת קליבלנד בראונס בחרה אותו בסיבוב השלישי של הדראפט (). הוא חתם על חוזה בסך 3.2 מיליון דולר ל-4 עונות, עם בונוס חתימה בסך של 890 אלף דולר. הוא שיחק בקבוצה זו שתי עונות ועבר לשחק בקבוצת טמפה ביי באקנירס שגם בה שיחק שתי עונות (2018–2019). משם עבר לקבוצת לאס וגאס ריידרס שבה חתם על חוזה של 25 מיליון דולר ל-3 שנים, מהם 16.75 מיליון דולר מובטחים, אך שיחק שתי עונות (2020–2021) וחזר לשחק עונה אחרונה בטמפה ביי באקנירס בעונת 2022 במסגרת חוזה על סך 1.05 מיליון דולר עם בונוס חתימה של 152,500 דולר.

ב-6 בספטמבר 2023 הודיע על פרישה מפוטבול מקצועני.

## חיים אישיים
ב-21 ביוני 2021 יצא מהארון כהומו ובכך היה לשחקן ה-NFL הפעיל הראשון שיצא מהארון. באותה ההזדמנות תרם 100,000 דולר לפרויקט טרוור. הוא זכה בתמיכה ציבורית מה-NFL, מקבוצתו הריידרס, מקבוצת הקולג' שלו פן סטייט וספורטאים בעבר ובהווה. באותו היום, חולצות וחולצות טריקו עם שמו היו הנמכרות ביותר מבין כל שחקני ה-NFL. הוא נמצא בזוגיות עם השחיין האולימפי סורן דאל מדנמרק.

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:שחקני פוטבול אמריקאים
קטגוריה:ספורטאים להט"בים אמריקאים
קטגוריה:שחקני פוטבול: קיצונים הגנתיים
קטגוריה:שחקני קליבלנד בראונס
קטגוריה:שחקני טמפה ביי באקנירס
קטגוריה:שחקני לאס וגאס ריידרס
קטגוריה:בוגרי אוניברסיטת המדינה של פנסילבניה
קטגוריה:פנסילבניה: שחקני פוטבול
קטגוריה:אמריקאים שנולדו ב-1993
סיגל אלון

**סיגל אלון** היא סוציולוגית ישראלית, פרופסור מן המניין במחלקה לסוציולוגיה ואנתרופולוגיה וראש מכון ב.י. כהן למחקרי דעת קהל באוניברסיטת תל אביב.

## ביוגרפיה
סיגל אלון סיימה תואר ראשון בהצטיינות יתרה במדעי ההתנהגות באוניברסיטת בן-גוריון בנגב בשנת 1987, תואר שני בלימודי עבודה באוניברסיטת תל אביב בשנת 1991 ודוקטורט בסוציולוגיה באוניברסיטת תל אביב בשנת 1998. נושא עבודת הדוקטור שלה היה אי שויון בשוק העבודה: ההיבט של הולמות התעסוקה.

בשנת 2002 החקבלה כחברת סגל במחלקה לסוציולגיה ואנתרופולוגיה באוניברסיטת תל אביב, בשנת 2007 הועלת לדרגת מרצה בכירה, בשנת 2011 הועלתה לדרגת פרופסור חבר, ובשנת 2016 הועלתה לדרגת פרופסור מן המניין. בשנת 2017 מונתה לראש מכון ב.י. כהן למחקרי דעת קהל באוניברסיטת תל אביב, ובשנת 2022 הוענקה לה הקתדרה על שם ווינברג לריבוד חברתי ואי שוויון חברתי.

תחומי המחקר של פרופסור אלון הם: ריבוד חברתי וניעות חברתית, סוציולוגיה של החינוך, השכלה גבוהה, עבודה ושוק עבודה, שיטות מחקר כמותיות. עבודתה מתמקדת בחשיפת הדינמיקה והתהליכים ההיסטוריים העומדים בבסיס אי-השוויון הסוציואקונומי, המגדרי, והגזעי-אתני בשוק העבודה ובהשכלה גבוהה, ובמידה בה מדיניות ציבורית מצמצמת אי-שוויון זה. הפרספקטיבה של פרופסור אלון היא רב-תחומית ומשלבת רעיונות ושיטות מחקר מסוציולוגיה, כלכלה, דמוגרפיה ופסיכולוגיה. עבודותיה התפרסמו בכתבי עת בין-לאומיים רבים והיא גם חברת מערכת במספר כתבי עת.

**מאמריה בעברית**:
* *שביעות רצון ושחיקה בקרב עובדי מערכת הבריאות: ישראל במבט השוואתי* (עם אירית אדלר), **דעות בעם**, 20, עמ׳ 5-2 (2023)  
* *השכלה גבוהה וחוסן תעסוקתי בעיתות משבר כלכלי-תעוסקתי* (עם גל ליפשיץ), **סוציולוגיה ישראלית**, 21(2), עמ׳  142-136 (2021)
* *העדפה מתקנת והסיוע הפיננסי, והנגישות להשכלה גבוה בארצות הברית*, אצל ענת מאור (עורכת), **העדפה מתקנת והבטחת ייצוג בישראל**, הוצאת רמות, עמ׳ 119-130 (2004)

## קישורים חיצוניים
* 
*  סיגל אלון, באתר החוג לסוציולוגיה ואנתרופולוגיה באוניברסיטת תל אביב.
*  סיגל אלון, תובנות מסקר תלמייד ותלמידות מחקר בישראל
*  סיגל אלון, מצוינות מתודולוגית בתנאים משתנים
* סיגל אלון, אתיקה בקבלה להשכלה גבוהה

קטגוריה:סוציולוגיות ישראליות
קטגוריה:סוציולוגים ישראלים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: סוציולוגיה ואנתרופולוגיה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
אורל אמנדה

**אורל פלוריאן אמנדה** (בצרפתית: **Aurèle Florian Amenda**; נולד ב-31 ביולי 2003 בביל/ביין שבשווייץ) הוא כדורגלן שווייצרי המשחק בעמדת הבלם בקבוצת איינטרכט פרנקפורט מהבונדסליגה.

## קריירת מועדונים
אמנדה גדל במחלקת הנוער של יאנג בויז ברן. ב-13 בפברואר 2022 ערך את הופעת הבכורה שלו בקבוצה הבוגרת של המועדון, בניצחון 3-1 על פ.צ. בזל במסגרת המחזור ה-21 בליגת העל השווייצרית לעונת . בעונת  זכה עם המועדון באליפות שווייץ. ב-19 בספטמבר 2023 ערך את הופעת הבכורה שלו בליגת האלופות, בהפסד 3-1 לר.ב. לייפציג במסגרת שלב הבתים לעונת 2023/2024. בינואר 2024 נרכש אמנדה על ידי איינטרכט פרנקפורט, והושאל בחזרה ליאנג בויז ברן עד לסיום עונת 2023/24. באוגוסט 2024 עבר לאיינטרכט פרנקפורט באופן סופי. 

## קריירה בינלאומית
אמנדה נכלל בסגל נבחרת שווייץ עד גיל 21 לטורניר אליפות אירופה עד גיל 21 לשנת 2023, וערך שתי הופעות בטורניר. ב-15 בנובמבר 2024 ערך את הופעתו הבכורה בנבחרת הבוגרת בתיקו 1-1 נגד  בליגת האומות.

## תארים
;יאנג בויז ברן
* אליפות שווייץ (1): 2022/2023
* הגביע השווייצרי (1): 2022/2023

## קישורים חיצוניים

קטגוריה:כדורגלנים שווייצרים
קטגוריה:בלמי כדורגל שווייצרים
קטגוריה:כדורגלני יאנג בויז ברן
קטגוריה:כדורגלני איינטרכט פרנקפורט
קטגוריה:כדורגלני נבחרת שווייץ
קטגוריה:שווייצרים שנולדו ב-2003
מרווין קלר

**מרוויין קלר** (באנגלית: **Marvin Keller**; נולד ב-3 ביולי 2002 בלונדון שבאנגליה) הוא כדורגלן שווייצרי-אנגלי המשחק בעמדת השוער בקבוצת וינטרטור מליגת העל השווייצרית, בהשאלה מיאנג בויז ברן.

## קריירת מועדונים
קלר גדל במחלקת הנוער של גראסהופרס ציריך. ב-8 ביוני 2021 חתם בפ.צ. ויל מליגת המשנה השווייצרית. הוא ערך 50 הופעות ליגה במדי המועדון.

ב-13 בפברואר 2023 חתם ביאנג בויז ברן מליגת העל השווייצרית. ב-14 במאי ערך את הופעת הבכורה שלו במועדון, בתיקו 1-1 נגד פ.צ. ציריך במסגרת המחזור ה-33 בליגה לעונת . בסך הכל ערך שלוש הופעות ליגה בעונה זו.

ב-13 בספטמבר 2023 הושאל קלר למשך עונת  לווינטרטור מליגת העל השווייצרית.

## קריירה בין-לאומית
קלר נכלל בסגל נבחרת שווייץ עד גיל 21 לטורניר אליפות אירופה עד גיל 21 לשנת 2023, אך לא שיחק בטורניר.

## תארים
;יאנג בויז ברן
* אליפות שווייץ (1): 2022/2023
* הגביע השווייצרי (1): 2022/2023

## קישורים חיצוניים

## הערות שוליים

קטגוריה:כדורגלנים שווייצרים
קטגוריה:שוערי כדורגל שווייצרים
קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלני גראסהופרס ציריך
קטגוריה:כדורגלני פ.צ. ויל
קטגוריה:כדורגלני יאנג בויז ברן
קטגוריה:כדורגלני וינטרטור
קטגוריה:שווייצרים שנולדו ב-2002
קטגוריה:אנגלים שנולדו ב-2002
דוד עטר

ממוזער|רבי דוד עטר
הרב **דוד בן עטר** (ה'תרנ"א, 1891 - י"ח כסלו ה'תש"ז, 1946) היה פוסק הלכה וראש ישיבה נודע בערי מרוקו במאה העשרים. עמד בראשות ישיבת 'עץ חיים' במוגאדור, ר"מ בישיבת קזבלנקה וראש ישיבת 'אם הבנים' בצפרו.

## קורות חייו
נולד במרקש לאביו שמעון, ולמד אצל ראשי הישיבה בעיר. בצעירותו נדד למוגאדור, ופגש ברבי אברהם בן סוסאן, ונעשה לתלמידו המובהק. התחתן עם לאה ולזוג שנים בנים ובת. עם חתונתו נסע לבקר את רבי רפאל אנקווה, לאחר שרבי רפאל תהה על קנקנו, הפציר בו שילבש את לבוש ה'זוכה' המיוחד לחכמי מרוקו. לאחר חתונתו התיישב בקזבלנקה. בתחילה עבד לפרנסתו כסוחר, וכשהגיע לעסקיו בעיר מוגאדור, הפצירו בו שיכהן כראש הישיבה תמורת שכר הגון. רבי דוד קיבל את ההצעה. לאחר מכן כיהן כר"מ בישיבת קזבלנקה, וכראש ישיבה בצפרו. בשנת תרצ"ט חזר למוגאדור, שם סמך מספר תלמידים לדיינות ושחיטה, כדוגמת הרב יצחק דלויה. לטענת משרתת המשפחה, רבי דוד זכה לגילוי אליהו. כמו כן רבנים רבים מערי מרוקו התייעצו עם רבי דוד בענייני הלכה.

#### פטירתו
לפני פטירתו חלה יום אחד, ולמחרת נפטר בי"ח כסלו ה'תש"ז (1946) ונקבר במוגאדור. בפקידת השנה, הספידו תלמידו רבי יהושע מאמאן.

## ראש הישיבה
### תקופת ישיבת עץ חיים במוגאדור
החל מתרפ"א (1921) כיהן כראש ישיבת 'עץ חיים' במוגאדור. בישיבה, בימות החורף היו התלמידים ישנים אצל רבי דוד בבית, והיה מעיר אותם בשעה שתים בלילה. והיו קוראים תיקון חצות. לאחר תיקון חצות היה לומד אתם עד אור הבוקר שהיו הולכים להתפלל. לאחר התפילה המשיכו ללמוד עד סוף היום, מלבד הפסקת צהריים קצרה. כך עשו במשך שלש שנים. מישיבה זו יצאו ארבעה רבנים נודעים: רבי משה ויזגאן, רבי שמעון ואענונו (רב ודיין העיר סטאט ואחר כך במרקש), רבי חיים אלפרסי (דיין באוזדא). והרב שמעון ברוך אוחיון (רבה של יפו). ושאר התלמידים כיהנו כרבנים סופרי בתי דין שוחטים וחזנים, וכשנפתח התלמוד תורה החדש בעיר, שאר התלמידים היו המורים בתלמוד תורה.

#### ר"מ בישיבת קזבלנקה
תקופה מסוימת לימד בישיבת קזבלנקה.

### תקופת ישיבת 'אם הבנים' בצפרו
בשנים תרצ"ו (1936) – תרצ"ט (1939) היה ראש ישיבת 'אם הבנים' בצפרו. בין תלמידיו נמנים הרב דוד עובדיה והרב יהושע מאמאן, הרב רחמים יוסף מאמאן, ורבי דוד בן זכרי. החל ללמד את תלמידיו משעה 3 בבוקר עד עלות השחר, הלימוד כלל לימוד הלכות איסור והיתר, וגם שאילות ובחינות בכתב. לדברי הרב דוד עובדיה, ניחן בכשרון להאהיב את התורה על תלמידיו. במסגרת זו, סידר דרשות לתלמידיו.

בהיותו בצפרו העתיק לעצמו ספרים מכתבי חכמי מרוקו שנצרכו לו.

רבי דוד עודד את תלמידיו ללמוד את ההלכה ממקורותיה ולא ייחס ערך רב ללמוד את ההלכה מקבצי הלכות שונים.

## ראו גם
* הקדמת נסים עטר, בתוך: 'והאיש משה' עמ' 38–43.
* תולדות המחבר בתוך **ספר המלך דוד** : ערכים בחושן משפט, ערכים באבן העזר, תקנות / לגאון התלמודי רבי דוד עטאר, רבם של הדיינים האחרונים שבמרוקו ; [העורך:] משה כהן בן שמעון. [ירושלים] : בהוצאת תנו רבנן - מכון לחקר כתבי יד, תשפ"ד.

## הערות שוליים

קטגוריה:ראשי ישיבה
קטגוריה:אסואירה: רבנים
קטגוריה:מרקש: רבנים
קטגוריה:צפרו: רבנים
הברית הדמוקרטית הלאומית

**הברית הדמוקרטית הלאומית** (בהינדי: **राष्ट्रीय जनतांत्रिक गठबंधन**, באנגלית: **National Democratic Alliance** (**NDA**)) היא קואליציית מפלגות הודית הכוללת מפלגות מרכז-ימין עד ימין שבראשה עומדת מפלגת העם ההודית. הקואליצייה נוסדה בשנת 1998 וכיום היא שולטת בממשלת הודו, בממשלות 16 ממדינות הודו וטריטוריית איחוד אחת.

## היסטוריה
[ממוזער| [אטאל ביהארי ואג'פאיי, ראש ממשלת הודו הראשון מטעם NDA]]
ממוזער| נרנדרה מודי, ראש הממשלה השני מטעם NDA
הברית הדמוקרטית הלאומית הוקמה לאחר שמפלגת העם ההודית, שהייתה המפלגה הגדולה בלוק סבהה לאחר הבחירות ב-1996 אך ממשלתה נפלגה לאחר 16 יום לאחר שנכשלה להשיג תמיכה ממפלגות נוספות, יזמה את הקמת קואליציית מפלגות לקראת הבחירות ללוק סבהה. הקואליציה, שהוקמה במאי 1998, לא הייתה אחידה במובנים אידאולוגיים, ומרבית חבריה הביעו בעבר התנגדות חריפה למפלגת העם ההודית ולאידאולוגיית ההינדוטבה שלה, אך הרצון לכוח יחד עם הרצון להרחיק את הקונגרס הלאומי ההודי מהשלטון איחד אותם. היא הוקמה על ידי מפלגת העם ההודית, ואליה הצטרפו מספר מפלגות אזוריות, בהם  ואנה דראווידה מונטרה קזגאם הכלל הודית ומפלגת שיוו סנה. שיוו סנה הייתה המפלגה היחדה בברית שחלקה את אידאולוגיית ההינדוטבה של מפלגת העם ההודית. לאחר הבחירות, הצליחה הברית לגייס רוב זעום עם תמיכה מבחוץ ממפלגת הטלוגו דזאם, מה שאפשר לאטאל ביהארי ואג'פאיי לחזור לתפקיד ראש הממשלה.

הממשלה קרסה תוך שנה בגלל שהאנה דראווידה מונטרה קזגאם פרשה מהברית והסירה את תמיכתה מהממשלה. לקראת הבחירות ב-1999 הצטרפו לברית מספר מפלגות אזוריות, והברית ניצחה בבחירות 1999 ברוב גדול יותר. ואג'פאיי הפך לראש ממשלה בפעם השלישית, והפעם כיהן כהונה שלמה של חמש שנים.

בבחירות ללוק סבהה ב־2004 הובסה הוקאליציה, והשלטון שב לידי הקונגרס הלאומי ההודי, שהקימה לאחר הבחירות את הברית המתקדמת המאוחדת כקואליציה מקבילה. הברית הדמוקרטית הלאומית הפסידה לברית המתקדמת בבחירות ללוק סבהה ב־2009, שבהם הציגה את לאל קרישנה אדוואני כמועמדה לראשות הממשלה.

הברית שבה לשלטון ב-2014, ומועמד הברית לראשות הממשלה נרנדרה מודי מושבע לראש ממשלת הודו.

## מבנה
לברית הדמוקרטית הלאומית אין מבנה שלטוני פנימי ומנגנון קבלת החלטות אחיד, והחלטות בנושאים שונים מתקבלות על ידי המפלגות החברות. לאור האידאולוגיות המגוונות של המפלגות המרכיבות את הברית, היו מקרים רבים של אי הסכמה ופיצול הצבעה בין חברות הברית.

במאי 2016 הקימה מפלגת העם ההודית את , קואליציית־בת של הברית הדמוקרטית הלאומית בצפון-מזרח הודו. בראשה הברית עומד הימנטה ביסוואה סמה.

## מנהיגים
היו"ר הראשון של הברית היה ראש מפלגת העם ההודית אטאל ביהארי ואג'פאיי. לאל קרישנה אדוואני החליף אותו ב-2004 וכיהן עד 2014, ועמית שאה, שהחליף את אדוואני כיושב ראש מפלגת העם, מכהן כיו"ר מאז 2014.

## מפלגות חברות
נכון ליולי 2023, ישנן 38 מפלגות החברות בברית. מפלגת העם ההודית ומפלגת העם הלאומית הן שתי המפלגות היחידות המוכרות על ידי ועדת הבחירות של הודו כמפלגות לאומיות. מפלגות אחרות בברית מוכרות כמפלגות ברמת המדינה או כמפלגות לא מוכרות.

## תוצאות בחירות

## קישורים חיצוניים

* 

## הערות שוליים

קטגוריה:מפלגות שהוקמו ב-1998
קטגוריה:מפלגת העם ההודית
סנטי דניה

**סנטיאגו דניה סאנצ'ס** (בספרדית: **Santiago Denia Sánchez**; נולד ב-9 במרץ 1974 באלבסטה שבספרד), הידוע כ**סנטי** (בספרדית: **Santi**), הוא כדורגלן עבר ספרדי ששיחק בעמדת הבלם, וכיום מאמן נבחרת ספרד עד גיל 21.

## קריירת מועדונים
סנטי נולד באלבסטר שבקסטיליה-לה מנצ'ה, ספרד, וגדל במחלקת הנוער של אלבסטה המקומית. בגיל 18 ערך את הופעת הבכורה שלו בלה ליגה במדי הקבוצה, ותוך זמן קצר הפך לשחקן הרכב קבוע במועדון, ששמר על מקומו בליגה העליונה באופן קבוע.

בקיץ 1995 חתם סנטי באתלטיקו מדריד, וכבר בעונתו הראשונה, בה ערך 37 הופעות בלה ליגה, זכה עם המועדון באליפות ספרד ובגביע המלך הספרדי.

לאחר ירידתה של אתלטיקו מדריד לליגה הספרדית השנייה בתום עונת 1999/2000 איבד סנטי את מקומו כשחקן הרכב קבוע בקבוצה. בתום עונת  חזרה אתלטיקו מדריד ללה ליגה.

במהלך החצי הראשון של עונת 2004/2005, לאחר החתמתו של פבלו איבנייס  מאלבסטה, סנטי לא ערך כלל הופעות ליגה, ובחודש ינואר 2005 הושאל לאלבסטה. בתום העונה נשרה אלבסטה לליגה הספרדית השנייה, וסנטי חתם על חוזה קבוע באלבסטה. הוא שיחק במועדון במשך שנתיים נוספות, ולאחריהן פרש מכדורגל.

## קריירה בינלאומית
סנטי נכלל בסגל האולימפי של ספרד לטורניר הכדורגל באולימפיאדת אטלנטה בשנת 1996.

הוא ערך שתי הופעות במדי נבחרת ספרד הבוגרת. ב-11 באוקטובר 1997 ערך את הופעת הבכורה שלו בנבחרת, כששיחק 90 דקות בניצחון 3-1 על נבחרת איי פארו במסגרת מוקדמות מונדיאל 1998 בחיחון שבספרד. ב-25 במרץ 1998 שיחק בניצחון 4-0 על נבחרת שוודיה במשחק ידידות. הוא לא נכלל בסגל הנבחרת לטורניר מונדיאל 1998.

## קריירה כמאמן
ב-3 בפברואר 2009 חזר סנטי לאתלטיקו מדריד, כעוזרו של המאמן החדש אבל רסינו , שהחליף את חבייר אגירה. ב-24 באוקטובר שימש כמאמן זמני במשחק נגד מיורקה, לפני מינויו של קיקה סאנצ'ס פלורס .

בהמשך שימש כמאמן נבחרת ספרד עד גיל 17, עמה זכה באליפות אירופה עד גיל 17 בשנת 2017, ונבחרת ספרד עד גיל 19, עמה זכה באליפות אירופה עד גיל 19 בשנת 2019.

ב-9 בדצמבר 2022, לאחר קידומו של לואיס דה לה פואנטה למאמן נבחרת ספרד בעקבות התפטרותו של לואיס אנריקה, מונה דניה למאמן נבחרת ספרד עד גיל 21.

## תארים
### כשחקן
;אתלטיקו מדריד
* אליפות ספרד (1): 1995/1996
* גביע המלך הספרדי (1): 1995/1996

### כמאמן
;נבחרת ספרד עד גיל 17
* אליפות אירופה עד גיל 17 (1): 2017

;נבחרת ספרד עד גיל 19
* אליפות אירופה עד גיל 19 (1): 2019

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני אלבסטה
קטגוריה:כדורגלני אתלטיקו מדריד
קטגוריה:כדורגלני נבחרת ספרד
קטגוריה:כדורגלנים באולימפיאדת אטלנטה (1996)
קטגוריה:מאמני כדורגל ספרדים
קטגוריה:מאמני אתלטיקו מדריד
קטגוריה:ספרדים שנולדו ב-1974
יחידת שלף

**יחידת שלף** (מוכרת גם בשם **גף שלף**) היא יחידת סיור אוויר לוחמת משותפת לחיל האוויר הישראלי וליחידה 9900 של אגף המודיעין המפעילה את סיירי האוויר הפועלת בטייסת 100 ובטייסת 122.

יחידת שלף מורכבת מסיירי אוויר ומחמ"ל מבצעי. היחידה אחראית על משימות האוויר המוטסות המאוישות.

## היסטוריה
היחידה הוקמה בשנת 1976 באגף המודיעין. הייתה זו הפעם הראשונה שסיירים החלו לפעול במסגרתה של יחידה עצמאית. לפני כן, נהגו מחלקות המודיעין של הפיקודים המרחביים להחזיק סיירי אוויר משלהם, שהיו כפופים לקמ"ן הפיקוד.

בתחילת שנות ה-90 הקים חיל האוויר יחידת סיירי אוויר משלו, ששולבה כגף בטייסת 100. תפקיד היחידה היה אספקת מודיעין למשימותיו של חיל האוויר.

עד תחילת המאה ה-21, לכל אחת משתי היחידות היו שיטות פעולה שונות ומסלול הכשרה שונה. עם כניסתן של מערכות תצפית חדשות, נהיה אופי העבודה דומה, ולכן הוחלט על איחוד שיטות ההכשרה של שתי היחידות.

משנת 2005, מתקיים קורס סיירי האוויר המאוחד.

במסגרת ההכשרה, עוברים סיירי האוויר הכשרת פענוח שטח ואוויר, ניווטים רגליים ורכובים, סדרות שטח ייעודיות ועוד.

כיום, כל סיירי האוויר יוצאים למסלול קצונה כחלק מההכשרה ומשרתים שנתיים נוספות בשירות קבע.

במאי 2023, לקחה חלק היחידה במבצע מגן וחץ כאשר סיפקה ליווי חי לתקיפות צה"ל ואספה מודיעין חזותי איכותי.

במלחמת חרבות ברזל לקחה היחידה חלק בתמרון הקרקעי וסייעה לכוחות היבשה המתמרנים באמצעות איסוף ויזואלי של חוזי, צילום בזמן אמת, מתן התראה מדויקת אודות איומים בקרבת לוחמי היבשה המתמרנים, איסוף מודיעין ופענוח זירת הקרב.

## מבנה
סיירי היחידה מתחלקים לשני גפים:
* **גף חוזי** – משתמשים הסיירים במטוסי הצופית ומשדרים וידאו בזמן אמת בעוד הם מלווים כוחות יבשה, ואוספים תמונת מצב מודיעינית מדויקת.
* **גף צילום** – משתמשים הסיירים במטוסי החופית ומשתמשים במצלמות סטילס לטובת ליווי מעצרים, הפללת מטרות, איסוף אלכסוני צבעוני וצילומי מכ"ם.
* היחידה מבצעת תפקיד נוסף בטייסת 122.

סיירי האוויר של היחידה מחולקים, חלקם עונדים כומתה ירוקה של חיל המודיעין וחלקם כומתת חיל האוויר, כל סיירי האוויר מגיעים ליחידה לאחר הפסקת השתתפות מקורס טיס. תפקיד סייר האוויר פתוח גם לנשים.

בסיס היחידה הוא בבסיס חצור של חיל האוויר.

## גלריה

Aerial observers of Squadron 100 of the Israeli Air Force, 2023 II.jpg|סייר אוויר של יחידת שלף
Aerial observers of Squadron 100 of the Israeli Air Force, 2023 I.jpg|סיירי אוויר של יחידת שלף
Aerial observers of Squadron 100 of the Israeli Air Force, 2023 III.jpg|סיירי אוויר של גף צילום


## קישורים חיצוניים
* 

## הערות שוליים

שלף
קטגוריה:אגף המודיעין
מחנה פילון

**מחנה פילון** או **מכלול פילון** הוא מחנה צבאי תחת אוגדת הבשן צמוד למושב אליפלט ודרומית לראש פינה. והוא נקרא על שמו של פילון פרידמן.

הבסיס משמש כבסיס האם של חטיבת עודד, בנוסף ליחידות מצ"ח, יחידת טכנולוגיה ואחזקה של ציוד ליחידות השריון וההנדסה במילואים מלבד יחידות התקשוב ואחזקה השוטפת של הבסיס. במקום נמצא גם המרפאה המרחבית והמחסנים של היחידה הפיקודית חר"פ 541 הכפופה לבסיס פצ"ן בצפת.

מחנה צה"לי זה הוקם על בסיס מחנה הצבא הבריטי שנפל לידי צה"ל בזמן מלחמת העצמאות. מאז היה מעורב בכלל מלחמות ישראל ובפרט מלחמת יום הכיפורים. מאז שימש את הקו הראשון שבא לסייע לכוחות המותקפים לאורך רמת הגולן ובין היתר שימש כבסיס הספקה עבור חטיבות 7 ו-188. בראשית מלחמת חרבות ברזל יצאו רבים מיחידות המילואים בבסיס לכיוון החזיתות השונות.

## הערות שוליים

קטגוריה:בסיסי צה"ל במחוז הצפון
קפה Le Dôme

[שמאל|ממוזער|393x393 פיקסלים| בניין עם ה-Café du Dôme בקומת הקרקע שצולם ב-[2006]]
**קפה Le Dôme** (בצרפתית: **Café le Dôme** או **Café du Dôme**) היא מסעדה במונפרנאס, פריז שנפתחה לראשונה ב-1898. בהתבסס על הדוגמה שהוקמה על ידי La Closerie des Lilas (הוקם ב-1847) ואחריו הוקמו Café de la Rotonde (ב-1911), Le Select (ב-1925) ו-La Coupole (ב-1927), לה דום היה ידוע בתור מקום מפגש אינטלקטואלי לאמנים וסופרים בתקופת בין המלחמות. בית הקפה יצר והפיץ רכילות וסיפק חילופי מסרים ושוק 'מעל השולחן' שעסקו בעתיד אמנותי וספרותי. פקדו אותו ציירים, פסלים, סופרים, משוררים, דוגמנים, אניני אמנות וסוחרים.

לימים הפך לה דום למקום הכינוס של המושבה הספרותית האמריקאית והפך למוקד לאמנים שהתתגוררו בגדה השמאלית של פריז.

פעם אמן עני היה יכול להשיג נקניקיית טולוז וצלחת מחית תפוחי אדמה ב-$1. כיום היא מסעדת דגים מובילה (מדריך מישלן האדום נתן לה כוכב אחד), עם עיצוב נוחות מיושן. סופרת האוכל פטרישיה וולס אמרה, "יכולתי לסעוד ב-Le Dôme פעם בשבוע, להתענג על מגש של צדפות (אויסטרס) מלוחות ו-sole meunière שאין דומה להם".

## מיקום
בית הקפה/מסעדה ממוקמת, כאמור, ברובע מונפרנס, קרוב לתחנת מטור וואוון (Vavin).

## דומיירס
המונח Dômiers נטבע כדי להתייחס לקבוצה הבינלאומית של אמנים חזותיים וספרותיים שהתאספו ב-Café du Dôme, כולל:

## בספרות
* הנרי מילר, חוג הסרטן (1934)
* אליוט פול, מיקי פין המסתורי: או רצח בקפה דו דום (1939)
* ארנסט המינגוויי: התייחסות לחברי הסצנה הספרותית הפריזאית שנפגשת בכיפה ב-The Torrents of Spring (1926); וזרח השמש (1926) ועוד.
* "פריז", מילים מאת אדית פיאף
* פרישתו הקסומה של אליסטר קראולי פוקדת את Du Dome.
* סימון דה בובואר, היא באה להישאר (1943)
* ז'אן פול סארטר, עידן התבונה (1947)
* ארנסטו סאבאטו, אבדון אל המדביר (1976)
* אנאיס נין, דלתא של ונוס (1977)
* ג'ין ריס, בוקר טוב, חצות (1939)

## קישורים חיצוניים
* 

* מסעדת le Dôme Accueil
קטגוריה:פריז: מסעדות
## הערות שוליים
יוצאקורן בוראפה

**יוצקאורן בוראפה** (בתאית: **ยศกร บูรพา**; נולד ב-8 ביוני 2005 בצ'נטחאבורי שבתאילנד) הוא כדורגלן תאילנדי המשחק בעמדת החלוץ בקבוצת צ'ונבורי מליגת העל התאילנדית ובנבחרת תאילנד.

## קריירת מועדונים
בוראפה גדל במחלקת הנוער של צ'ונבורי. בעונת  הושאל לסמוט פרקן סיטי מליגת המשנה התאילנדית, במדיה ערך 31 הופעות ליגה והבקיע שבעה שערים.

לקראת עונת  חזר לצ'ונבורי, והחל לשחק עמה בליגת העל התאילנדית.

## קריירה בינלאומית
ב-12 באוקטובר 2023 ערך בוראפה את הופעת הבכורה שלו בנבחרת תאילנד, בהפסד 8-0 לנבחרת גאורגיה במשחק ידידות.

## קישורים חיצוניים

קטגוריה:כדורגלנים תאילנדים
קטגוריה:חלוצי כדורגל תאילנדים
קטגוריה:כדורגלני נבחרת תאילנד
קטגוריה:ילידי 2005
פרנסיס לי (כדורגלן)

**פרנסיס הנרי לי** (באנגלית: **Francis Henry Lee**; 29 באפריל 1944 – 2 באוקטובר 2023) היה כדורגלן ואיש עסקים אנגלי, ששיחק בעמדת החלוץ.  מאוחר יותר, היה ליו"ר ובעל המניות העיקרי של המועדון מנצ'סטר סיטי.

## קריירה
### בולטון וונדררס
ככדורגלן חובבני בגיל 16, לי ערך הופעת בכורה עבור בולטון וונדררס בנובמבר 1960, נגד מנצ'סטר סיטי באצטדיון ברנדן פארק. לי שיחק בהתקפה לצד אגדת המועדון נאט לופטהאוס, כששניהם מבקיעים בניצחון 1–3. הוא חתם רשמית במאי 1961 והיה למלך שעריה של בולטון בעונת 1962/1963 בליגה הראשונה. עונה אחר כך בולטון נשרה לליגת המשנה ובעונת 1964/1965 לי היה לשחקנה הפורה ביותר עם 23 שערי ליגה. בתחילת עונת 1967/1968 כבש בשבעה משחקים רצופים ולאחר מכן עבר למנצ'סטר סיטי. בסך הכל כבש עבור בולטון 106 שערים ב-210 הופעות.

### מנצ'סטר סיטי
מאמן מנצ׳סטר סיטי ג'ו מרסר החתים את לי תמורת 60,000 פאונד בריטי, מה שהיה נחשב בזמנה להעברה היקרה ביותר בהיסטוריית המועדון. מרסר תיאר את החתמתו כ"חלק האחרון בפאזל". לי ערך את הופעת הבכורה במדיה בניצחון 0–2 על וולברהמפטון וונדררס במיין רואד, ושבוע לאחר מכן כבש את שער הבכורה נגד פולהאם. תואר האליפות לעונת 1967/1968 בליגה הראשונה הוכרע במחזור האחרון כשמנצ׳סטר סיטי הייתה חייבת לנצח את ניוקאסל יונייטד. היא ניצחה 3–4 כשלי אחד הכובשים והוכתרה כאלופה. בסך כל עונת האליפות לי היווה חלק משמעותי עם 16 שערים. בעונה שאחריה זכה עימה בגביע ה-FA.

בעונת 1969/1970 לי היה מלך שעריה של מנצ׳סטר סיטי בכל המסגרות, הישג שישחזר בכל ארבע העונות הבאות. המועדון זכה בעונה זו בתואר אירופי ראשון בהיסטוריה כשזכו בגביע המחזיקות. במסגרתו לי כבש במשחקי חצי הגמר והגמר נגד היריבות שאלקה הגרמנית וגורניק זאבז'ה הפולנית בהתאמה.

בעונת 1971/1972 לי קבע שיא בריטי במספר בעיטות העונשין שנכבשו על ידי שחקן בעונה, כאשר 15 מתוך 35 משעריו הגיעו מהנקודה הלבנה. 

### דרבי קאונטי

## נבחרת אנגליה
לי ערך את הופעת הבכורה במדי נבחרת אנגליה ב-11 בדצמבר 1968, במסגרת משחק ידידות נגד בולגריה שנערך באצטדיון וומבלי. שערו הראשון הגיע במשחקו השני, ב-12 במרץ 1969 בניצחון 5-0 על צרפת. לי ייצג את הנבחרת במונדיאל 1970 והיה לכדורגלן האנגלי הראשון שספג כרטיס צהוב בתולדות הטורניר, על כך שבעט בשוער ברזיל פליקס. הוא שותף בשלושה משחקים במהלכו; נגד רומניה, ברזיל ובמשחק שבו הודחו על ידי גרמניה המערבית ברבע הגמר.

## תארים
;מנצ'סטר סיטי
*אליפות אנגליה: 1967/1968
*גביע ה-FA: 1968/1969
*גביע הפוטבול ליג: 1969/1970
*מגן הקהילה (2): 1968, 1972
*גביע המחזיקות: 1969/1970
;דרבי קאונטי
*אליפות אנגליה: 1974/1975
*מגן הקהילה: 1975
;אישיים
*מלך השערים בפוטבול ליג: 1971/1972
*כדורגלן השנה של מנצ'סטר סיטי: 1970
*היכל התהילה של הכדורגל האנגלי

## קישורים חיצוניים

קטגוריה:כדורגלנים אנגלים
קטגוריה:כדורגלני נבחרת אנגליה
קטגוריה:כדורגלני בולטון וונדררס
קטגוריה:כדורגלני מנצ'סטר סיטי
קטגוריה:כדורגלני דרבי קאונטי
קטגוריה:בריטים שנולדו ב-1944
קטגוריה:בריטים שנפטרו ב-2023
מכרם דבוב

**מכרם דבוב** (בערבית: **مكرم دبوب**; נולד ב-30 בדצמבר 1972 בתוניס שבתוניסיה) הוא כדורגלן עבר תוניסאי ששיחק בעמדת השוער, וכיום מאמן נבחרת פלסטין.

## קריירת מועדונים
דבוב שיחק במועדונים אספראנסה דה תוניס ואספראנסה דה ז'רז'יס מליגת העל התוניסאית.

## קריירה כמאמן
בשנת 2008 שימש דבוב כמאמן הזמני של אספראנסה דה ז'רז'יס למשחק אחד.

בין השנים 2010–2021 שימש כמאמן השוערים של נבחרת פלסטין.

ב-1 במאי 2021 מונה למאמן נבחרת פלסטין.

## קישורים חיצוניים

קטגוריה:כדורגלנים תוניסאים
קטגוריה:שוערי כדורגל תוניסאים
קטגוריה:כדורגלני אספראנסה דה תוניס
קטגוריה:מאמני כדורגל
קטגוריה:מאמני גביע אסיה 2023
קטגוריה:תוניסאים שנולדו ב-1972
כפר קוק (לבנון)

**כפר קוק** (בערבית: **كفر قوق**) הוא כפר דרוזי לבנוני שבמחוז אל-בקאע. במורדות המערביים של החרמון, בגובה של כ-1,200 מטר מעל פני הים, בסמיכות לגבול עם סוריה.

הכינוי של הכפר הוא "כפר קוק אל-דִבֵּס" בשל מולסת הענבים שהוא מייצר.

## מיקום ומאפיינים
הכפר מרוחק כ-8 ק"מ מראשיא ובסמיכות לו נמצאים הכפרים: ל-8 כפרים לבנונים: עיידא (عيدا), ד'אהר אל אחמר (ظهر الأحمر), ינטא (ينطا), דיר אל-עשאאר (دير العشائر, כפר דיניס (كفر دينس) עין ערב (عين عرب) ועיחא (عيحا).

בכפר מתגוררים כ-2,000 בעלי זכות בחירה, ושטחו עומד על כ-5,800 דונם. הכפר מחובר לשני מישורים. במישור המזרחי, הקטן יותר, מגדלים, בעיקר, מטעי פרי. במישור המערבי, הגדול והנרחב יותר, מגדלים בעיקר דגנים.

## מקור השם
יש שתי סברות באשר למקור השם:
# קוק בשפה הארמית הוא "חרס", או "לְבֵנָה". הכפר היה ידוע, בימי קדם, כמקום ייצור כלי חרס. יש לציין שלא רחוק מהכפר יש כפר בשם "רשאיא אל פוח'אר" והפירוש הוא רשאיא של הקָדָרוּת, והדבר מעיד על כך שתעשיית החרס הייתה נפוצה באזור.
# יש הסבורים שהשם מיוחס למלך בשם קוּק ששלט באזור בימי קדם.

## ארכאולוגיה
בכפר ובסביבתו יש שרידים ארכאולוגיים ובכלל זה גם מערות קבורה ואגנים חצובים בסלע, שמתוארכים לתקופות שונות, כולל כנענית ורומית, אך רובם עברו השחתה ומחלקם נגנבו פריטים רבים. בסמוך לכביש יש שרידים של מקדש רומי קטן ומספר אגני אבן נשמרו ליד כנסיית הכפר.

בקיץ 1852 ביקר ד"ר אדוארד רובינסון בכפר ומצא כתובות ביוונית עתיקה, בכמה מקומות.

## אוכלוסייה
רוב אוכלוסיית הכפר היא דרוזית ויש משפחות נוצריות: יוונים-אורתודוקסים, קתולים וכן מרונים. באשר למשפחות החשובות ביותר בעיירה קוק, הם: אבודרהמין (أبودرهمين), אבו סעדי (أبوسعدي), ברו (برو), ג'דידאני (جديداني), ג'רבוע (جربوع), חדאד (حداد), חרב (حرب), אלחלבי (الحلبي), חמד (حمد), חמזה (حمزة), ח'ד'ר (خضر), ח'מיס (خميس), סראיא (سرايا) אל-סקאן (السقعان)، אל-שער (الشعار)، עבד אל-חאלק (عبدالخالق), ערבי (عربي)، אל-עריאן (العريان), נג'ם (نجم), נעים (نعيم), חורי (خوري), עזאר (عازار)، מעיקל (معيقل), עון (عون).

## מקומות קדושים
בכפר מצוי מקום קדוש לדרוזים: מקאם קבר שיח' אבו עביר מוחמד אלדואס.

## מבצע שלום הגליל
במבצע שלום הגליל, בשעות הבוקר של 11 ביוני 1982, השתלטו כוחות אוגדה 252 על מורדות החרמון ומישור כפר קוק. בקרבות שניהלה חטיבה 7 עם כוחות התגבורת של דיוויזיה 3 הסורית, השמידו טנקי המרכבה כמה טנקי T72 סוריים. ביוני 1985 נסוגו כוחות צה"ל מכל הגזרה והתייצבו על קו רצועת הביטחון.

## ראו גם

* כפר קוק (סוריה)

## הערות שוליים

קטגוריה:לבנון: אתרים ארכאולוגיים
קטגוריה:אל-בקאע: יישובים
גיגאנוטוסקרופיו

**גיגאנוטוסקרופיו** (שם מדעי: *Gigantoscorpio*; מילולית: "עקרב ענקי") הוא סוג נכחד של עקרב שהתקיים לפני 345 עד 342.8 מיליון שנה מזמננו במשך הקרבון המיסיסיפי של בריטניה.

הסוג תואר ב-1963 בידי החוקר הנורווגי לייף סטרומר , ממאובנים שהתגלו בשטח "Glencartholm" שבסקוטלנד ואלה כללו שרידי שלד חיצוני רחב יחסית. סוג זה כלל מין יחיד, *Gigantoscorpio willsi*.

בעבר העריכו את גודלו באורך של כ-40 ס"מ, אם כי במחקר מאוחר יותר הוערך אורכו הכולל בלא יותר מ-24 ס"מ. הוא היה יותר קטן ממרבית העקרבים בתקופתו כמו הפולומונוסקורפיאוס, הפריארקטורוס והברונטוסקורפיו הענקיים שהגיעו לאורך של 70 עד 100 ס"מ ועדיין היה גדול בהרבה מהעקרבים המודרניים.

סוג זה של עקרב היה טורף של פרוקי רגליים אחרים, אותם הוא צד בצבתותיו הגדולות ואולי גם הכיל ארס בזנבו, אם כי הדבר לא נמצא במאובנים.

## קישורים חיצוניים

## הערות שוליים

קטגוריה:בעלי חיים שחיו בקרבון מיסיסיפי
קטגוריה:בעלי חיים שחיו בקרבון באירופה
קטגוריה:עכבישניים מהפלאוזואיקון
קטגוריה:עקרבים פרהיסטוריים
קטגוריה:מאובני טקסונים שתוארו ב-1963
אולנואידס

**אולנואידס** (שם מדעי: *Olenoides*) הוא סוג נכחד של טרילוביט, אשר חי בקמבריון והוא תואר מממצאי מאובנים שהתגלו לראשונה בפצלי ברג'ס שבקולומביה הבריטית, קנדה. הסוג תואר ב-1877 בידי סת יוג'ין מיק. משמעות שמו מיוונית היא: "Olenus"- על שם אולנוס מהמיתולוגיה היוונית, אדם שלצד אשתו הפך לאבן ו-oides - דומה ל...

## תיאור
טרילוביט זה הגיע לאורך של 10 ס"מ בקירוב והיה מכוסה בשריון גרמי לאורך הראש, החזה העליון וסביב הבטן היו קוצים רבים. הטרילוביט נע בזחילה על קרקעית הים ובה חיפש מזון, אותו אולי איתר עם מחושיו. חלק מהפרטים שנמצאו היו שבורים, אולי לאחר שנטרפו בידי האנומלוקאריס, טורף-העל של תקופתו.

המאובנים שלו היו נפוצים בתקופתו במדינות רבות: ארצות הברית (יוטה, ניו יורק, איידהו, נבדה, פנסילבניה, וירג'יניה וויומינג) ובקנדה (קולומביה הבריטית וניופאונדלנד), גרינלנד, קזחסטן ורוסיה. הממצאים הרבים מרמזים שהיה זה אחד מהנפוצים ומהשמורים ביותר מבין הטרילוביטים.

## מינים
בעבר נכללו בסוג זה מינים רבים אך מרביתם בוטלו או הועברו לסוגים אחרים:
* *O. nevadensis*
* *O. sassikaspa*
* *O. serratus*
* *O. dawsoni* - הועבר לסוג *Kootenia*
* *O. burgessensis* - הועבר לסוג *Kootenia*
* *O. buttsi* - לא מזוהה
* *O. convexus* - לא מזוהה
* *O. incertus *- מבוטל
* *O. pennsylvanicus* - מבוטל

## קישורים חיצוניים

קטגוריה:בעלי חיים שתוארו ב-1877
קטגוריה:טקסונים שתוארו בידי סת יוג'ין מיק
קטגוריה:טרילוביטים
קטגוריה:בעלי חיים שחיו בקמבריון באמריקה הצפונית
מערכות נתוני שידור

**מערכות נתוני שידור** (באנגלית: **Broadcast Data Systems**; ידוע כ-**BDS** או **Luminate BDS**) הן שירות תקשורת, העוקב אחר השמעת שירים ברדיו, בטלוויזיה ובאינטרנט.

השירות, שהוא יחידה של MRC Data, משקלל את נתוני המצעדים באמריקה הצפונית, המתפרסמים על ידי מגזין בילבורד בבעלות משותפת, כולל בילבורד הוט 100 וקנדה הוט 100, בשילוב עם נתוני מכירות והזרמה מ-Soundscan. המערכת עוקבת אחר איירפליי ביותר מ-2,000 תחנות רדיו, לוויינים וערוצי מוזיקה בכבלים ברחבי ארצות הברית (כולל פוארטו ריקו), קנדה ומקסיקו. לומינייט מפיצה את נתוני השמעת האיירפליי של BDS באמצעים כדוגמת Music Connect, BDSRadio, BDS RealTime, ENcore ו-Musictrackin.

מאוגוסט 2006 ועד לפרסום האחרון ביוני 2009, BDS סיפקה גם נתוני מצעדים עבור *[[R&R]]* לאחר שחברת נילסן רכשה את החברה. ב-10 בספטמבר 2009, האתר *Radio-Info.com* יצר שותפות עם נילסן BDS במטרה לספק נתונים של מצעדי השמעת ברדיו ונתונים קשורים ל-20 פורמטים.

## הערות שוליים

קטגוריה:1982 בארצות הברית
קטגוריה:שיווק
פרנטישק ראיטורל

**פרנטישק ראיטורל** (בצ'כית: **František Rajtoral**; 12 במרץ 1986 – 23 באפריל 2017) היה כדורגלן צ'כי ששיחק בעמדת המגן הימני בקבוצות פריברם, באניק אוסטרבה, ויקטוריה פלזן, הנובר 96 וגזיאנטפספור ובנבחרת צ'כיה.

## קריירת מועדונים
ראיטורל גדל במחלקות הנוער של קובוהוטה פריברם ופריברם. הוא החל את הקריירה המקצוענית שלו בקבוצה הבוגרת של פריברם במסגרת ליגת העל הצ'כית, במדיה ערך 15 הופעות ליגה והבקיע שער אחד. בשנת 2005 חתם בבאניק אוסטרבה מליגת העל הצ'כית, במדיה ערך 100 הופעות ליגה והבקיע 12 שערים.

ב-29 ביוני 2009 חתם ראיטורל בויקטוריה פלזן מליגת העל הצ'כית. הוא ערך 168 הופעות ליגה והבקיע 19 שערים במדי המועדון, וזכה עמו בליגת העל הצ'כית ובתארים נוספים.

ב-30 בינואר 2014 הושאל ראיטורל להנובר 96 מהבונדסליגה עד לתום עונת 2013/2014. ב-1 בפברואר ערך את הופעת הבכורה שלו במועדון, בניצחון 3-1 על בורוסיה מנשנגלדבך במסגרת המחזור ה-19 בליגה. בסך הכל ערך שבע הופעות ליגה במהלך תקופת ההשאלה.

ב-29 באוגוסט 2016 חתם ראיטורל בגזיאנטפספור מליגת העל הטורקית. ב-10 בספטמבר 2016 ערך את הופעת הבכורה שלו במועדון, בתיקו 0-0 נגד אדנאספור במסגרת המחזור השלישי בליגה לעונת . עד למותו ערך 12 הופעות ליגה.

## קריירה בינלאומית
ראיטורל היה חלק מסגל נבחרת צ'כיה עד גיל 21 בטורניר אליפות אירופה עד גיל 21 בשנת 2007, וערך שלוש הופעות בטורניר.

ב-29 בפברואר 2012 ערך את הופעת הבכורה שלו בנבחרת צ'כיה הבוגרת, בתיקו 1-1 נגד נבחרת אירלנד במשחק ידידות. הוא נכלל בסגל נבחרת צ'כיה לטורניר יורו 2012, וערך שתי הופעות בטורניר.

בסך הכל ערך 14 הופעות במדי הנבחרת.

## חיים אישיים
בשנת 2008 אובחן ראיטורל עם תסמונת התשישות הכרונית, ועבר טיפול במשך מספר חודשים. מחלתו חזרה בשנת 2014.

## מותו
ב-24 באפריל 2017 נעדר ראיטורל מאימון קבוצתו גזיאנטפספור. הוא נמצא ללא רוח חיים בביתו לאחר ששם קץ לחייו יום לפני כן.

## תארים
;ויקטוריה פלזן
* אליפות צ'כיה (4): 2010/2011, 2012/2013, 2014/2015, 2015/2016
* הגביע הצ'כי (1): 2009/2010
* הסופר קאפ הצ'כי (2): 2011, 2015

## קישורים חיצוניים

## הערות שוליים

קטגוריה:כדורגלנים צ'כים
קטגוריה:מגני כדורגל צ'כים
קטגוריה:כדורגלני באניק אוסטראבה
קטגוריה:כדורגלני ויקטוריה פלזן
קטגוריה:כדורגלני הנובר 96
קטגוריה:כדורגלני גזיאנטפספור
קטגוריה:כדורגלני נבחרת צ'כיה
קטגוריה:כדורגלני יורו 2012
קטגוריה:כדורגלנים שמתו במהלך הקריירה
קטגוריה:מתאבדים
קטגוריה:צ'כים שנולדו ב-1986
קטגוריה:צ'כים שנפטרו ב-2017
רפלקס היונק הימי

ממוזער|רפלקס הצלילה בתינוק אנושי
**רפלקס היונק הימי**, הידוע גם בתור **רפלקס הצלילה**, הוא קבוצה של תגובות פיזיולוגיות לצלילה במים שגוברת על הרפלקסים ההומיאוסטטיים הבסיסיים, ונמצאת בכל החולייתנים הנושמים באוויר שנחקרו עד כה. רפלקס זה מייעל את הנשימה על ידי העדפה של העברת חמצן ללב ולמוח, ומאפשר צלילה לזמן ממושך יותר.

רפלקס הצלילה מופיע בצורה חזקה ביונקים מימיים, כגון כלבי ים, לוטרות ודולפינים, ומופיע בצורה חלשה אצל בעלי חיים אחרים, כולל אצל תינוקות אנושיים עד גיל שישה חודשים (ראה שחייה בגיל הרך), וציפורים הנוהגות לצלול, כגון ברווזים ופינגווינים. הרפלקס מופיע אצל בני אדם בוגרים בצורה חלשה, אם כי בתרבויות מסוימות כמו אצל אנשי סאמה-באג'או הוא מופיע בצורה חזקה יותר.

רפלקס הצלילה מופעל במיוחד על ידי קירור והרטבת הנחיריים והפנים תוך כדי עצירת נשימה, ומתקיים באמצעות עיבוד עצבי שמקורו בקולטנים הכימיים של הצוואר. השפעותיו הבולטות ביותר של הרפלקס הן על מערכת הלב וכלי הדם, הרפלקס גורם לכיווץ כלי דם היקפי, האטה בקצב הלב, הפניית דם לאיברים החיוניים כדי לחסוך בחמצן, שחרור תאי דם אדומים המאוחסנים בטחול, ובבני אדם, אי סדירות בקצב הלב. אף על פי שחיות מים פיתחו התאמות פיזיולוגיות עמוקות לשימור חמצן במהלך טבילה, רפלקסים כמו דום נשימה ומשך הזמן שלו, ברדיקרדיה, כיווץ כלי דם וחלוקה מחדש של תפוקת הלב מתרחשים גם בבעלי חיים יבשתיים כתגובה עצבית, אך השפעותיהם עמוקות יותר אצל חיות מים טבעיים.

## הערות שוליים

קטגוריה:רפלקסים
קטגוריה:רפואת צלילה
חדר וחצי

**חדר וחצי** הוא משחק מובייל חינמי מבית ארץ נהדרת, המבוסס על סדרת מערכונים בעלי אותו השם. המשחק מפותח ומתוחזק על ידי חברת Party Poopers הישראלית.

המשחק הפך לזמין לציבור לראשונה ב־9 בפברואר 2016 בחנות האפליקציות Google Play. המשחק הופץ על ידי Party Poopers בסוף שנת 2016.

המשחק משווק בחנויות ה-App Store וה-Google Play.

## חדר וחצי
המשחק בנוי מ-19 שלבים, המשחק מסופר על אדם ושמו שולי שהכלים של ביתו מתחילים לדבר.

השלבים הם רנדומליים, כאשר רק מהשלב הראשון ניתן להוריד את הטוסט.

במשחק יש 3 לבבות (3 הזדמנויות). במשחק יש פסילות שאם נפסלים משלב מפסידים לב, ואם מפסידים את כל 3 הלבבות השחקן נפסל.

## חדר וחצי 2
משחק מתקדם יותר עם יותר שלבים ומשחקים יותר חדשים.

עיצובים חדשים מותאמים אישית של לבבות.

## קישורים חיצוניים
* 

קטגוריה:ארץ נהדרת